b'\n_START_ARTICLE_\nVibenshus Runddel\n_START_PARAGRAPH_\nVibenshus Runddel (ogs\xc3\xa5 kalt Store Vibenshus eller simpelthen Store Viben) er et veikryss p\xc3\xa5 \xc3\x98sterbro i K\xc3\xb8benhavn, hvor Jagtvej, Lyngbyvej og N\xc3\xb8rre All\xc3\xa9 m\xc3\xb8ter hverandre. Krysset ligger rett utenfor det nordvestlige hj\xc3\xb8rne av F\xc3\xa6lledparken. Opprinnelig m\xc3\xb8ttes ogs\xc3\xa5 \xc3\x98ster All\xc3\xa9 i dette krysset, som ble anlagt som en rundkj\xc3\xb8ring midt i 1770-\xc3\xa5rene._NEWLINE_Navnet Vibenshus stammer fra kroen Store Vibenshus, som var oppf\xc3\xb8rt i 1629 som bolig til bomvakten, da Lyngbyvej var en kongevei. Tilsvarende ble veikrysset Jagtvej/Strandvejen (n\xc3\xa5 \xc3\x98sterbrogade/Strandboulevarden), hvor det ogs\xc3\xa5 l\xc3\xa5 et bevertningssted, kalt Lille Vibenshus eller simpelthen Lille Viben (svarer omtrent til Poul Henningsens Plads i dag). Caf\xc3\xa9 Vibenshus Bodega, \xc3\x98sterbrogade 103 finnes fremdeles._NEWLINE_I 1960-\xc3\xa5rene ble rundkj\xc3\xb8ringen sl\xc3\xb8yfet til fordel for et alminnelig veikryss i forbindelse med forberedelsene til den aldri gjennomf\xc3\xb8rte Sj\xc3\xb8ringen. Samtidig ble \xc3\x98ster All\xc3\xa9 b\xc3\xb8yet av s\xc3\xa5 den fikk sit \xc2\xabeget\xc2\xbb T\xe2\x80\x91kryss med N\xc3\xb8rre All\xc3\xa9 ca. 100 meter syd for krysset._NEWLINE_Ved veikrysset l\xc3\xa5 produksjonsfasiliteter for Galle & Jessen (G&J) oppf\xc3\xb8rt fra 1884. I 1918 ble det avholdt en arkitektkonkurranse om en regulering av dette hj\xc3\xb8rnet, som var et sammensurium av forskjellige bygninger. Kay Fisker vant konkurransen med et prosjekt til et stort hus med konkav fasade, men det ble aldri til noe._NEWLINE_En del av produksjonsbygningene ble dog revet i forbindelse med Sj\xc3\xb8ring-prosjektet, og i 1999\xe2\x80\x932000 ble de siste bygninger erstattet av et premiert kontorbygg for M\xc3\xa6rsk Data, senere International Business Machines, tegnet av C.F. M\xc3\xb8llers Tegnestue ved Anna Maria Indrio. Fabrikkens skorsten med blinkende neonlys i form av hoppende fr\xc3\xb8 var delvis skjult bak kontorbygningen og stod til september 2009. I 1932 var neonuret p\xc3\xa5 plass ved siden av G&J-monogrammet og frisen med fr\xc3\xb8ene kom opp i 1962. Reklamen kunne ses viden om og var et vartegn for Vibenshus._NEWLINE_Det vil bli bygget en stasjon p\xc3\xa5 Vibenshus Runddel i forbindelse med metroens etablering av cityringen.'